มีอาการเวียนหัวบ่อย เวลาเดินจะรู้สึกทรงตัวค่อยได้เวลายืนก็รู้สึกยืนเหมือนไม่ติดพื้น รู้สึกโคลงเคลง.. ปวดาหัว ปวดท้ายทอย. มีคลื่นไส้แต่ไม่อ้วก...เป็นอย่างนี้มาเป็น8เดือนแล้วค่ะคุณ ไปตรวจเลือดก็ไม่มีอะไรผิดปกติค่ะ ได้แต่ยาวิงเวียนมาทาน... แล้วถ้าเรากินยาแก้วิงเวียนไปเป็นเวลานานๆจะมีอันตรายไหมค่ะ.. ควรทานยาอะไรค่ะ
สวัสดีค่ะ อาการเวียนศีรษะ ดังกล่าวมา อาจเกิดจาก-น้ำในหูไม่เท่ากัน ทำให้มีอาการเวียนศีรษะ คลื่นไส้ บ้านหมุน รักษาด้วยการรับประทานยาแก้เวียนศีรษะ-โรคของหูอื่นๆเช่นตะกอนหินปูนในหูชั้นในหลุด หรือ โรคหินปูนในหูชั้นในเคลื่อนหูชั้นในอักเสบจากการติดเชื้อของหูชั้นกลาง-การเปลี่ยนท่าทางที่เร็วเกินไป-เนื้องอกในสมองส่วนที่ใช้ในการทรงตัว อาจมาด้วยเดินเซ ทรงตัวไม่ได้ หรืออาจมีอาการปวดหัวที่รุนแรงขึ้นเรื่อยๆ ปวดมากตอนเช้า มีอาเจียนพุ่ง ร่วมกับความผิดปกติทางระบบประสาทเช่นอ่อนแรงแขนขาข้างใดข้างหนึ่งร่วมด้วยส่วนใหญ่มักเป็นสาเหตุไม่ร้ายแรง แต่หากมีอาการทางระบบประสาทดังกล่าวไป ควรกลับไปพบแพทย์เพื่อตรวจเพิ่มเติม การรับประทานยาแก้เวียนศีรษะที่รับประทานเป็นครั้งคราวเฉพาะตอนที่มีอาการสามารถรับประทานได้ ไม่มีอันตรายอะไรการดูแลตัวเองเบื้องต้น การเปลี่ยนท่าทางช้าๆ ถ้ามีอาการให้รีบนั่งพัก รับประทานยาแก้เวียนศีรษะได้ ดื่มน้ำมากๆ รับประทานอาหารที่กลิ่นไม่แรงไม่ทำให้คลื่นไส้มากขึ้น